נשיא התאחדות התעשיינים, שרגא ברוש, שר האוצר, משה כחלון, שביתה בנמלים, | תשתיות אנרגיה
נשיא התאחדות התעשיינים לשר האוצר "מנע את השביתה בנמלים, אחרת ייגרם נזק של כ-800 מיליון"
מערכת תשתיות 30 באוגוסט 2016 19:57 אין תגובות
לאחר שההסתדרות הודיעה כי הנמלים יצאו לשביתה בעקבות סכסוך עבודה על אי חתימת הסכם קיבוצי מעודכן
נשיא התאחדות התעשיינים, שרגא ברוש, פנה היום (ב') בצהריים לשר האוצר, משה כחלון, וביקש ממנו לעשות כל שביכולתו בכדי למנוע את השביתה בנמלים ב- 8 לספטמבר, ובכך למנוע את הנזק הכלכלי והתפעולי העצום הצפוי למשק הישראלי כתוצאה מהשביתה. זאת לאחר שההסתדרות הודיעה כי הנמלים יצאו לשביתה בעקבות סכסוך עבודה, על אי חתימת הסכם קיבוצי מעודכן לעובדי הנמלים.
ברוש כתב לכחלון כי "השביתה רק תוביל שוב למצב בו הממשלה והנמלים מנהלים סכסוכים על גב לקוחות הנמלים, שיהיו הנפגעים היחידים מהשביתה. שביתה בנמלי הים, אשר אין לדעת את משכה, עלולה להביא לפגיעה נוספת בכושר התחרות של היצוא הישראלי ובכך להשפיע על נתוני הצמיחה של המשק כולו. כמו כן השביתה רק תחמיר את פגיעותו של סחר החוץ הישראלי, ובעידן התחרותי בו אנו נמצאים כיום, תביא להסטת לקוחותינו לשווקים איתנים ויציבים יותר".
בנוסף ברוש מציין כי שככל שתימשך השביתה, יתרחבו גם היקפי הנזק למגזר העסקי. "בתום עשרה ימי שביתה הנזק הישיר למגזר העסקי כולו צפוי להסתכם בכ- 800 מיליון שקל במונחי פדיון. הנזק העקיף של השביתה למשק, אף כי קשה לאמוד לאותו, מגיע להיקפים גבוהים בהרבה מהנזק הישיר. כבר כעת מתקבלות פניות מתעשיינים ולקוחותיהם אשר חוששים מהשביתה הצפויה.
לכן, מכיוון שעילת ההכרזה על סכסוך העבודה הנה אי חתימה על הסכם קיבוצי מעודכן, תחום אשר מצוי בתחומי אחריות משרדך, אנו מבקשים כי תפעל באופן מיידי לפתרון המשבר ולמניעת השביתה, ובכך תעצור את הפגיעה המיותרת בפעילות העסקית בישראל" כתב ברוש.
משה כחלון נשיא התאחדות התעשיינים שביתה בנמלים שר האוצר שרגא ברוש